Hollywood-stjerne (25) gravid
Paret møttes i 2005, da begge spilte i Green Days musikkvideo «Wake Me Up When September Ends». Deretter ble det slutt i 2006, før de ble sammen i 2011, gift i 2012 og nå venter barn i 2013. - Evan Rachel Wood og ektemannen Jamie Bell bekreftet at de venter sitt første barn senere i år, sier en representant for paret til usmagazine.com. - Paret er henrykt, sier representanten videre. Så sent som i november stoppet Wood rykter om at hun var gravid. Hun har tidligere stått frem som biseksuell. - Dessverre må jeg skuffe dere. Det er ingen baby på vei her, skrev «True Blood»-stjernen på Twitter. Wood er kjent fra filmer som «The Wrestler», «Thirteen» og «The Ides of March», og har tidligere vært forlovet med Marilyn Manson. Briten Jamie Bell er kjent for rollen som Billy Elliot i filmen med samme navn. Han har også hatt stemmen til Tintin, og spilt i «King Kong».
I høst giftet Evan Rachel Wood og Jamie Bell (26) seg i hemmelighet. Nå venter paret sitt første barn.